ഗവര്ണര് അബ്ദുള് ഖയ്യും താലിബാനില്: അന്താരാഷ്ട്ര നടപടി ആവശ്യപ്പെട്ട് യുഎന്,പ്രസിഡന്റെ ഗാനി ഉടന് അഫ്ഗാന് ജനതയെ അഭിസംബോധന ചെയ്യും കാബൂള്: അഫ്ഗാനിസ്ഥാനില് താലിബാന് കൂടുതല് പ്രദേശങ്ങള് കയ്യടക്കി മുന്നോട്ട് നീങ്ങുന്നതിനിടെ ഇടപെട്ട് യുഎന്. അഫ്ഗാനിസ്ഥാനിലെ ജനങ്ങള്ക്ക് മേലുള്ള ദുരന്തം തടയാന് അന്താരാഷ്ട്ര നടപടി ആവശ്യമാണെന്ന് യുഎന് മനുഷ്യാവകാശ മേധാവി മിഷേല് ബാച്ചെലെ പ്രതികരിച്ചു. അതിരൂക്ഷമായ പേ ാരാട്ടത്തില് നിരവധി സാധാരണക്കാര് കൊല്ലപ്പെട്ടുവെന്ന് വ്യക്തമാണ്. ഇത് പലതവണ കണ്ടിട്ടുള്ളതാണ്. അഫ്ഗാനില് ജൂലൈ 9 മുതല് ലഷ്കര് ഗാഹ്, കാണ്ഡഹാര്, ഹെറാത്ത്, കുണ്ടൂസ് എന്നി നഗരങ്ങളില് മാത്രം 183 ഓളം പേര് കൊല്ലപ്പെടുകയും 1183 പേര്ക്ക് പരിക്കേല്ക്കുകയും ചെയ്തിട്ടുണ്ട്. എല്ലാ നാശനഷ്ടങ്ങളും രേഖപ്പെടുത്തിയിട്ടില്ല. യഥാര്ത്ഥ കണക്കുകള് വളരെ കൂടുതലായിരിക്കാം. ബാച്ചെലെ ഔദ്യോഗിക പ്രസ്താവനയില് പറഞ്ഞു. സ്ഥിതി അതിരൂക്ഷമാകുന്ന സാഹചര്യത്തില് അഫ്ഗാന് പ്രസിഡന്റ് അഷ്റഫ് ഗാനി ഇന്നോ നാളെയോ അഫ്ഗാന് ജനതയെ അഭിസംബോധന ചെയ്യുമെന്നാണ് പുറത്തുവരുന്ന റിപ്പോര്ട്ട്. അതേസമയം താലിബാന് പിടിച്ചടക്കിയ ലോഗര് പ്രവിശ്യയുടെ ഗവര്ണര് അബ്ദുള് ഖയ്യും റഹിമി താലിബാനില് ചേര്ന്നതായി വ്യക്തമാക്കി.